paragraph_text: Kuvajt je svoje najveće uspjehe ostvario na Zaljevskom kupu nacija gdje je bio prvak čak deset puta (1970., 1972., 1974., 1976., 1982., 1986., 1990., 1996., 1998. i 2010.). Time je Kuvajt najuspješnija reprezentacija na ovom natjecanju. Na kontinentalnom Azijskom kupu, kuvajtska reprezentacija je bila prvak Azije 1980. godine dok je 1976. bila kontinentalni viceprvak. Od ostalih većih ostvarenja tu su osvajanje Zapadnoazijskih igara 2002. kojima je Kuvajt bio domaćin te Zapadnoazijskog prvenstva 2010. održanog u Jordanu.